Kuulemismenettelystä vastaavan neuvonantajan loppukertomus (1)

AT.40135 - FOREX (Sterling Lads – sovintomenettely)

(ETA:n kannalta merkityksellinen teksti)

(2022/C 185/04)

1. JOHDANTO

1. Three Way Banana Split ) Essex Express ) Asia AT.40135 (FOREX) koskee G10-valuuttojen avistakauppaan liittyvää toimintaa, jota harjoitettiin useissa erillisissä [...] verkkokeskusteluryhmissä. Komissio antoi 16. toukokuuta 2019 kaksi sovintomenettelyä koskevaa päätöstä, FOREX ( ( 2 ) ja FOREX ( ( 3 ) , jotka koskivat joissakin näistä keskusteluryhmistä harjoitettua toimintaa.

2. MENETTELY

3. Tutkinta käynnistettiin sen jälkeen, kun UBS oli tehnyt merkintää koskevan hakemuksen 27 päivänä syyskuuta 2013 sakoista vapauttamisesta ja sakkojen lieventämisestä kartelleja koskevissa asioissa annetun tiedonannon ( 11 ) , jäljempänä ”sakoista vapauttamista ja sakkojen lieventämistä koskeva tiedonanto”, 14 ja 15 kohdan mukaisesti. Barclays ja RBS toimittivat lokakuussa 2013 sakkojen lieventämistä koskevat hakemukset sakoista vapauttamista tai sakkojen lieventämistä koskevan tiedonannon perusteella. Komissio myönsi UBS:lle ehdollisen vapautuksen sakoista 2. heinäkuuta 2014. HSBC toimitti sakkojen lieventämistä koskevan hakemuksen sakoista vapauttamista tai sakkojen lieventämistä koskevan tiedonannon perusteella heinäkuussa 2015. Komissio lähetti heinäkuun 2014 ja huhtikuun 2016 välisenä aikana tietopyynnöt kaikille osapuolille.

4. Komissio käynnisti 27. lokakuuta 2016 asetuksen (EY) N:o 1/2003 ( 12 ) 11 artiklan 6 kohdan mukaisen menettelyn ja asetti osapuolille määräajan, jonka kuluessa niiden oli ilmaistava halukkuutensa osallistua sovintoon tähtääviin neuvotteluihin. Aluksi kaikki osapuolet ilmaisivat halukkuutensa osallistua sovintoon tähtääviin neuvotteluihin. Osapuolten kanssa järjestettiin sovintoon tähtääviä kahdenvälisiä kokouksia 9. marraskuuta 2016 ja 7. helmikuuta 2018 välisenä aikana.

5. Sovintomenettelyn osapuolet jättivät [...] ja [...] välisenä aikana viralliset pyynnöt aloittaa asetuksen 773/2004 10 a artiklan 2 kohdan mukainen sovintomenettely. Sovintomenettelyn ulkopuolinen osapuoli ilmoitti komissiolle 19. helmikuuta 2018, ettei se jatkaisi osallistumistaan sovintomenettelyyn. Näin ollen menettelyt toteutettiin ns. hybridimuodossa: sovintomenettelyn ulkopuolisen osapuolen osalta komissio palasi soveltamaan tavanomaista menettelyä sovintomenettelyn toteuttamisesta annetun komission tiedonannon ( 13 ) 19 kohdan mukaisesti, kun taas sovintomenettelyn osapuolten kanssa jatkettiin sovintomenettelyä.

6. Komissio antoi sovintomenettelyn osapuolille väitetiedoksiannon 24. heinäkuuta 2018. Komissio antoi samana päivänä myös tavanomaista menettelyä koskevan väitetiedoksiannon, joka oli osoitettu sovintomenettelyn ulkopuoliselle osapuolelle.

7. Vastauksissaan väitetiedoksiantoon sovintomenettelyn osapuolet vahvistivat asetuksen 773/2004 10 a artiklan 3 kohdan mukaisesti, että väitetiedoksiannossa oli otettu huomioon niiden tekemien sovintoehdotusten sisältö ja että ne olivat edelleen sitoutuneet sovintomenettelyyn.

3. SOVINTOMENETTELYN OSAPUOLTEN PYYNTÖ OSALLISTUA SOVINTOMENETTELYN ULKOPUOLISEN OSAPUOLEN PYYTÄMÄÄN SUULLISEEN KUULEMISEEN

8. Jotkin sovintomenettelyn osapuolet joko tiedustelivat, kutsuttaisiinko ne osallistumaan suulliseen kuulemiseen, jota sovintomenettelyn ulkopuolinen osapuoli oli pyytänyt vastauksessaan 24. heinäkuuta 2018 annettuun väitetiedoksiantoon, jäljempänä ”suullinen kuuleminen”, tai pyysivät tulla kutsutuiksi siihen. Silloinen kuulemismenettelystä vastaava neuvonantaja hylkäsi pyynnöt seuraavin perustein: a) sovintomenettelyä koskevan tiedonannon säännökset, joiden mukaan sovintomenettelyn osapuolten on vahvistettava, että ne eivät harkitse pyytävänsä suullista kuulemista, sekä b) asetuksen (EY) N:o 773/2004 mukaisen suullisen kuulemisen tarkoitus eli antaa osapuolille mahdollisuus ilmaista näkökantansa komission menettelyssä ja auttaa komissiota tekemään oikea päätös menettelyn päätteeksi.

9. Kuulemismenettelystä vastaava neuvonantaja hylkäsi myös yhden sovintomenettelyn osapuolen pyynnön saada tutustua suullisen kuulemisen sanatarkkaan kirjalliseen selostukseen, koska suulliset kuulemiset eivät ole julkisia (asetuksen 773/2004 14 artiklan 6 kohta) ja kuulemisesta tehty tallenne toimitetaan kuulemiseen osallistuneille henkilöille (asetuksen 773/2004 14 artiklan 8 kohta).

4. PÄÄTELMÄT

10. Sovintomenettelyä koskeva päätösluonnos koskee Euroopan unionin toiminnasta tehdyn sopimuksen 101 artiklan ja Euroopan talousalueesta tehdyn sopimuksen 53 artiklan yhtenä kokonaisuutena pidettävää jatkettua rikkomista G10-maiden valuutoilla käytävien avistakauppojen yhteydessä 25. toukokuuta 2011 ja 12. heinäkuuta 2012 välisenä aikana ( 14 ) . Sovintomenettelyä koskevassa päätösluonnoksessa todetaan, että sovintomenettelyn osapuolet ovat yhteisymmärrykseen perustuen vaihtaneet arkaluonteisia liiketoimintatietoja ja satunnaisesti sovittaneet yhteen kaupankäyntitoimiaan ja että ne ovat näin ollen olleet osallisina sopimuksissa ja/tai yhdenmukaistetuissa menettelytavoissa, jotka yhdessä muodostavat SEUT-sopimuksen 101 artiklan ja ETA-sopimuksen 53 artiklan yhtenä kokonaisuutena pidettävän jatketun rikkomisen, joka koskee G10-valtioiden valuutoilla käytävää avistakauppaa koko Euroopan talousalueella.

11. Olen tutkinut päätöksen 2011/695/EU 16 artiklan mukaisesti, käsitelläänkö sovintomenettelyä koskevassa päätösluonnoksessa ainoastaan sellaisia väitteitä, joista sovintomenettelyn osapuolille on annettu mahdollisuus esittää näkemyksensä. Katson, että asia on näin.

12. Edellä esitetyn perusteella ja ottaen huomioon, että sovintomenettelyn osapuolet eivät ole esittäneet kuulemismenettelystä vastaavalle neuvonantajalle minkäänlaisia valituksia ( 15 ) , katson, että niiden menettelylliset oikeudet ovat toteutuneet tässä asiassa.

Tehty Bysselissä 2 päivänä joulukuuta 2021. Dorothe DALHEIMER

(1) Laadittu kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13 päivänä lokakuuta 2011 annetun Euroopan komission puheenjohtajan päätöksen 2011/695/EU (EUVL L 275, 20.10.2011, s. 29), jäljempänä ”päätös 2011/695/EU”, 16 ja 17 artiklan mukaisesti.

(2) EUVL C 226, 9.7.2020, s. 5.

(3) EUVL C 219, 3.7.2020, s. 8.

(4) Sterling Lads on sen [...] keskusteluryhmän nimi, jossa kyseistä toimintaa harjoitettiin.

(5) UBS AG.

(6) The Royal Bank of Scotland Group plc (nykyisin NatWest Group plc) ja The Royal Bank of Scotland plc (nykyisin NatWest Markets Plc).

(7) Barclays PLC, Barclays Execution Services Limited ja Barclays Bank PLC.

(8) HSBC Holdings plc ja HSBC Bank plc.

(9) Komission asetus (EY) N:o 773/2004, annettu 7 päivänä huhtikuuta 2004, EY:n perustamissopimuksen 81 ja 82 artiklan mukaisten komission menettelyjen kulusta (EUVL L 123, 27.4.2004, s. 18), jäljempänä ”asetus 773/2004”.

(10) [Yritys, joka ei kuulu päätöksen vastaanottajiin]. Tavanomaisesta menettelystä on laadittu erillinen kuulemismenettelystä vastaavan neuvonantajan loppukertomus päätöksen 2011/695/EU 16 ja 17 artiklan mukaisesti.

(11) EUVL C 298, 8.12.2006, s. 17.

(12) Neuvoston asetus (EY) N:o 1/2003, annettu 16 päivänä joulukuuta 2002, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta (EYVL L 1, 4.1.2003, s. 1), jäljempänä ”asetus 1/2003”.

(13) Komission tiedonanto sovintomenettelyn toteuttamisesta neuvoston asetuksen (EY) N:o 1/2003 7 ja 23 artiklan mukaisten päätösten tekemiseksi kartelliasioissa (EUVL C 167, 2.7.2008, s. 1), jäljempänä ”sovintomenettelyä koskeva tiedonanto”.

(14) RBS:n ja HSBC:n osalta rikkomisen kesto oli lyhyempi.

(15) Päätöksen 2011/695/EU 15 artiklan 2 kohdan mukaan kartelleja koskevissa asioissa menettelyn osapuolet, jotka aloittavat sovintoon tähtäävät neuvottelut asetuksen 773/2004 10 a artiklan mukaisesti, voivat saattaa asian kuulemismenettelystä vastaavan neuvonantajan tutkittavaksi missä tahansa sovintomenettelyn vaiheessa varmistaakseen menettelyllisten oikeuksiensa tosiasiallisen toteutumisen. Ks. myös sovintomenettelyn toteuttamisesta neuvoston asetuksen (EY) N:o 1/2003 7 ja 23 artiklan mukaisten päätösten tekemiseksi kartelliasioissa annetun komission tiedonannon 2008/C 167/01 18 kohta (EUVL C 167, 2.7.2008, s. 1).